**ՀԻՄՆԱՎՈՐՈՒՄ**

**«Անշարժ գույք հետ վերցնելու և ամրացնելու, Հայաստանի Հանրապետության կառավարության 2022 թվականի ապրիլի 15-ի թիվ 496-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունման անհրաժեշտության մասին**

ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է դիմել ՀՀ բարձրագույն դատական խորհրդի նախագահը՝ ՀՀ պաշտպանության նախարարության տնօրինության ՀՀ Սյունիքի մարզ, քաղաք Սիսիան, Գ. Նժդեհի փողոց 17/1 հասցեում գտնվող անշարժ գույքը ՀՀ բարձրագույն դատական խորհրդի աշխատակազմ՝ Դատական դեպարտամենտին ամրացնելու խնդրանքով:

Հաշվի առնելով վերոգրյալը և անշարժ գույքի տնօրինման լիազորությունն իրականացնող մարմնի՝ ՀՀ պաշտպանության նախարարության համաձայնությունը, ինչպես նաև այն, որ ՀՀ կառավարության 2022 թվականի ապրիլի 15-ի N 496-Ա որոշմամբ վերը նշված անշարժ գույքը հետ է վերցվել ՀՀ պաշտպանության նախարարությունից և ամրացվել է ՀՀ ՏԿԵՆ պետական գույքի կառավարման կոմիտեին, սակայն դեռևս հանձման-ընդունման գործընթացը չի ավարտվել, Պետական գույքի կառավարման կոմիտեն մշակել է «Անշարժ գույք հետ վերցնելու և ամրացնելու, Հայաստանի Հանրապետության կառավարության 2022 թվականի ապրիլի 15-ի թիվ 496-Ա որոշման մեջ փոփոխություն կատարելու մասին» ՀՀ կառավարության որոշման նախագիծը, որով առաջարկվում է ՀՀ Սյունիքի մարզ, քաղաք Սիսիան, Գ. Նժդեհի փողոց 17/1 հասցեում գտնվող 3320.62 քառ. մետր մակերեսով հյուրանոցը, 34.45 քառ. մետր մակերեսով ենթակայանը և դրանց զբաղեցրած, օգտագործման ու սպասարկման համար անհրաժեշտ 0.599 հա հողամասը հետ վերցնել Հայաստանի Հանրապետության պաշտպանության նախարարությունից և ամրացնել Հայաստանի Հանրապետության բարձրագույն դատական խորհրդի աշխատակազմ՝ Դատական դեպարտամենտին:

«Անշարժ գույք հետ վերցնելու և ամրացնելու, Հայաստանի Հանրապետության կառավարության 2022 թվականի ապրիլի 15-ի թիվ 496-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից. մասնավորապես՝ սահմանվելու է պետության գործառույթների իրականացման համար անհրաժեշտ օտարման ոչ ենթակա անշարժ գույքի կազմը և նախընտրելի կառուցվածքը, ինչպես նաև ծախսերի կրճատման նպատակով ապահովվելու է պետական համակարգի մարմինների կողմից Հայաստանի Հանրապետության պետական բյուջեի միջոցների հաշվին օգտագործվող ոչ պետական սեփականություն համարվող տարածքների փոխարինումը պետության սեփականություն համարվող համապատասխան տարածքներով։